Zuma sê die regering sien uit na die amptelike besoek van die Amerikaanse president, Barack Obama, op 28 Junie. “Dit is ‘n betekenisvolle besoek, aangesien Amerika ‘n groot handels-, beleggings-, toerisme- en tegnologievennoot vir Suid-Afrika is.” Amerika het sowat 600 maatskapye wat binne die Suid-Afrikaanse ekonomie handel dryf, het hy gesê.
Zuma se inligting oor die vordering oor ‘n wye gebied in Suid-Afrika, is ietwat verouderd en kon dit dalk elders in die verlede so rooskleurig wees. Tans lyk die prentjie egter bleker as was Zuma en sy ANC-regering dalk besef. So, sy mooi uitsprake het dalk maar net die motief om politieke punte aan te teken.
So, Zuma en sy ANC-regering moet nie te gerus wees met die stand van sake in Suid-Afrika nie. Hoe Zuma sy verkiesings-praatjies ookal inkleur, die waarheid gaan hom wel agterhaal en dit sal weerspieël in die 2014-verkiesingsuitslag – die ANC gaan heelwat swakker daarvan afkom.